b'\n_START_ARTICLE_\nAlone in the Dark: The New Nightmare\n_START_SECTION_\nPelaaminen\n_START_PARAGRAPH_\nPeli on selviytymiskauhua, jossa pelaajan on pysytelt\xc3\xa4v\xc3\xa4 hirvi\xc3\xb6iden ulottumattomissa ja selvitett\xc3\xa4v\xc3\xa4 murhamysteeri\xc3\xa4. Peliss\xc3\xa4 voi valita kahden pelattavan henkil\xc3\xb6n v\xc3\xa4lill\xc3\xa4, joilla on my\xc3\xb6s erilainen pelityyli.\n_START_SECTION_\nJuoni\n_START_PARAGRAPH_\nPelipaikkana on Shadow Island -niminen salaper\xc3\xa4inen saari. Pelin p\xc3\xa4\xc3\xa4henkil\xc3\xb6t ovat Aline Cedrac ja Edward Carnby, joka on tuttu my\xc3\xb6s muista Alone in the Dark -peleist\xc3\xa4. Aline on tutkija, joka l\xc3\xa4htee Edwardin kanssa tutkimaan saarta, tosin Edward tutkii yst\xc3\xa4v\xc3\xa4ns\xc3\xa4 murhaa, joka tapahtui saarella._NEWLINE_He lent\xc3\xa4v\xc3\xa4t lentokoneella saarelle, mutta ennen laskeutumista jokin salaper\xc3\xa4inen olento hy\xc3\xb6kk\xc3\xa4\xc3\xa4 koneen kimppuun. Kone tekee pakkolaskun, ja Aline ja Edward hypp\xc3\xa4\xc3\xa4v\xc3\xa4t laskuvarjoilla turvaan. T\xc3\xa4ss\xc3\xa4 kohtaa pelaaja valitsee kummalla hahmolla pelaa. Kummallakin on oma tarinansa ja teht\xc3\xa4v\xc3\xa4t, mutta tarinat kuitenkin liittyv\xc3\xa4t toisiinsa. Aline aloittaa saarella sijaitsevan kartanon katolta, kun taas Edward aloittaa l\xc3\xa4heisest\xc3\xa4 hyyt\xc3\xa4v\xc3\xa4st\xc3\xa4 mets\xc3\xa4st\xc3\xa4. Henkil\xc3\xb6t alkavat seikkailun aikana ymm\xc3\xa4rt\xc3\xa4\xc3\xa4 saaren tapahtumia ja hirvi\xc3\xb6it\xc3\xa4. _NEWLINE_Pian he joutuvatkin hirvi\xc3\xb6iden omaan maailmaan, josta heid\xc3\xa4n t\xc3\xa4ytyy paeta._NEWLINE_Saarella asuva intiaani suorittaa hirvi\xc3\xb6ihin liittyv\xc3\xa4n rituaalin, joka lopulta tuhoaa hirvi\xc3\xb6t ja koko saaren. Aline ja Edward pakenevat helikopterilla, joka on l\xc3\xa4hetetty hakemaan heid\xc3\xa4t.\n_START_SECTION_\nVastaanotto\n_START_PARAGRAPH_\nPeli on saanut Eurogamerin arvostelussa arvosanaksi 8/10.'